Information vedr. peak perioder | PostNord\nInformation til erhvervskunder\nPakker under peak\nVi ønsker at skabe tryghed for danskerne, når de skal have udleveret deres pakker midt i en tid med Corona. Kombinationen af store pakkemængder og Covid-19 kan have betydning for dine pakker.\nRead our peak communication here.\nOpdateret den 28.12.2020\nRent bord og rekorder\nVi har netop været igennem en helt særlig peak-periode, hvor vi har afleveret flere pakker fra nethandlen end nogensinde, og alle rekorder er overgået. Mere end 12 mio. pakker har vi været rundt med i Danmark, siden peak-perioden startede. Det er mere end 4 mio. pakker mere end samme periode sidste år og en vækst på godt 35 %. Og vi er kommet ud med dem alle. Også de pakker, der kom ind til os efter vores julefrist 20. december, nåede vi at få med ud, så de kunne komme under juletræet 24. december. Vores medarbejdere har knoklet igennem og har givet den en ekstra skalle, da der var allermest brug for det. Tak for en rigtig god juleperiode, hvor vi på trods af rekord-store pakkemængder med fælles hjælp og godt samarbejde har leveret pakker inden jul til danskere over hele landet.\nTid til returpakker\nI de kommende dage starter returneringen af pakker, og vi er klar på vores posthuse til at tage imod jeres kunder. Langt de fleste af vores 1.600 udleveringssteder er beliggende i dagligvarebutikker, og de seneste restriktioner har bare ramt ca. 60 af vores posthuse, der er lukket ned. Pakkerne herfra er flyttet til alternative afhentningssteder og kunderne har fået besked. Gå ind på ”Find os” på postnord.dk eller i vores app og se de udleveringsteder, hvor der aktuelt kan hentes pakker. Vi opdaterer løbende oversigten over vores åbne udleveringssteder.\nI forbindelse med returneringen åbner vi 8 af vores erhvervsindleveringer op for jeres kunder. Her er der god plads og nemt at komme til. Det drejer sig om erhvervsindleveringerne i København City, på Amager, Gladsaxe, Slagelse, Holstebro, Banegårdspladsen i Århus C, Aalborg og i Roskilde. Se åbningstider og adresser her:\nKøbenhavn City erhvervsindlevering, Pilestræde 58, 1112 København K:\nÅbningstider mandag-onsdag kl. 15:00 – 18:00\nAmager Erhvervsindlevering, Oliefabriksvej 47, 2770 Kastrup:\nGladsaxe Erhvervsindlevering, Tobaksvejen 4, 2860 Søborg:\nÅbningstider mandag-onsdag kl. 16:00 – 18:00\nSlagelse Erhvervsindlevering, Nordvej 12, 4200 Slagelse:\nHolstebro Erhvervsindlevering, Stationsvej 9, 7500 Holstebro:\nBanegårdsplads Erhvervsindlevering V/Baghuset, Banegårdspladsen 1 A, 8000 Århus C:\nÅbningstider mandag-onsdag kl. 13:00 – 19:00\nAalborg Erhvervscenter, Postmestervej 1, 9000 Ålborg:\nÅbningstider mandag-onsdag kl. 7:00 – 18:00\nRoskilde Erhvervsindlevering, Industrivej 28, 4000 Roskilde:\nPakker til England og Irland\nDer er nu åbnet for Euro-tunnelen, og der kan igen sendes pakker og gods til England og Irland. På grund af en større kødannelse må der dog forventes længere leveringstider til de to lande end normalt.\nPostkasser sikret mod krudt\nVi oplever desværre, at nogle af de røde postkasser bliver udsat for hærværk fra fyrværkeri i dagene omkring jul og nytår, og det går ud over kundernes post. Derfor sætter vi en sikring i postkasserne, så klappen ikke kan åbnes så meget som normalt. På den måde kan vi holde fyrværkeri og krudt ude, mens det stadig er muligt at sende breve fra postkassen. Postkassen kan tage imod breve med en tykkelse på op til 1,4 cm, og de tømmes som normalt. Breve, der ikke kan komme i postkassen, mens de er sikret, kan sendes fra nærmeste posthus. Lige efter nytår fjernes sikringen igen.\nOpdateret den 22.12.2020\nI løbet af de seneste døgn er der indført nye Corona-restriktioner, der påvirker transporten af breve, gods og pakker rundt i Europa og til Bornholm. Hermed en opdatering.\nGrundet Corona-situationen i England har Frankrig lukket for Euro-tunnelen i hvert fald frem til den 22. december sidst på aftenen. Det betyder, at vores erhvervskunder i øjeblikket ikke kan få transporteret pakker og gods til England og Irland. Specifikt er det produkterne PostNord Parcel, PostNord MyPack Home, PostNord MyPack Collect og PostNord Pallet/Groupage, der er berørt. Vi opfordrer derfor til, at pakker til England og Irland tilbageholdes, til det er bekræftet, at der igen er åbnet for transport til landet. Pakker der alligevel sendes mod England og Irland vil blive returneret til afsender, og det vil ikke være muligt at få portoen refunderet. De vil ikke blive stillet på lager hos os eller fremsendt. Der er sandsynlighed for at lukningen af den centrale Euro-tunnel forlænges.\nDet er dog fortsat muligt at få pakker til England og Irland, hvis de købes og sendes fra posthuset, ligesom der også fortsat sendes breve til de to lande fra Danmark. I øjeblikket sender det britiske postvæsen Royal Mail, dog ikke breve og pakker til Danmark og andre lande i Europa.\nAlle julepakker, der er sendt inden for PostNords frist den 20. december, kommer frem til jul. Nedlukningen af den svenske grænse betyder desværre, at gods-kapaciteten på færgerne til Bornholm er blevet markant mindre, og der kan være gods, pakker og breve til øen, der nu bliver forsinket. Vi gør alt, hvad vi kan, for at få alt frem til bornholmerne hurtigst muligt.\nTransporten af gods, pakker og breve er ikke påvirket af, at Sverige delvist har valgt at lukke grænserne til Danmark.\nEn lang række lande indført restriktioner mod Corona, og der må forventes længere transporttider på breve, pakker og gods til og fra Danmark i den kommende tid.\nOpdateret den 21.12.2020\nVores julegaranti holder!\nSå er vi forbi fristen for indlevering af julegaver, der skal frem til juleaften. Vi havde sidste frist for indlevering søndag 20. december. Alle pakker, vi får ind nu efter søndag, er uden en garanti for, at de kan nå frem til juleaften. Vi har haft en helt fantastisk weekend med 168 % flere pakker gennem vores sortering i forhold til samme weekend sidste år, og 1000 medarbejdere, der ekstraordinært har været på gaden lørdag og søndag for at omdele julepakker. Det betyder, at vi nu ser ind i en slutspurt op mod jul, hvor vi er godt med og kan stå ved garantien om, at pakker, der blev indleveret til os senest i går, nok skal komme frem til juleaften.\nRestriktioner rammer få udleveringssteder\nVi er også klar til at uddele julegaver fra vores stærke netværk med 1600 udleveringssteder, der stort set ikke bliver ramt af de seneste restriktioner frem mod jul. Vi har bare 5 udleveringsteder, som er lukket. Og når alle restriktionerne træder i kraft, og flere butikker skal lukke ned, vil det samlet set være 60 af vores udleveringssteder, der lukker ned i en periode. Når et af vores posthuse eller en collect shop lukker ned, flyttes pakkerne til et åbent udleveringssted tæt på, og kunderne får direkte besked via sms og email. Har kunden fået en blanket i postkassen om pakken, kan der være få tilfælde, hvor vi først kan give besked via et skilt på den nedlukkede butik. Man kan også altid gå ind på ”Find os” på postnord.dk eller i vores app og se de udleveringsteder, hvor der aktuelt kan hentes pakker.\nOmdeling onsdag 23. december\nNår vi har pakker med ud på omdeling 23. december, vil der desværre være nogle, vi ikke kan komme af med på hjemmeadressen. Vi kører omdeling frem til kl. 16 23. december og herefter indleveres pakkerne på et nærliggende posthus, så de kan hentes allerede samme dag. Og kunden får naturligvis straks besked. Når pakken afleveres på posthuset, har forbrugerne min. 2 timer til at hente deres pakke. Langt de fleste posthuse vil dog have meget længe åbent 23. december, så kunderne kan nå at hente deres pakker.\nOpdateret den 17.12.2020\nUdlevering og omdeling af pakker\nSom I ved, har nye restriktioner ramt hele Danmark. Frem mod jul betyder det bl.a., at først storcentre og senere liberale erhverv skal lukke ned. Dette vil kun i mindre omfang få betydning for PostNords udlevering af pakker. Langt de fleste af vores udleveringssteder er placeret i dagligvarebutikker, der fortsat vil have åbent, og som fortsat vil udlevere pakker. Skulle der være nogle af vores udleveringssteder, der lukker ned, så flyttes pakkerne til et åbent udleveringssted tæt på, og kunderne får direkte besked. Efter jul lukker øvrige butikker ned, og kun dagligvarebutikkerne vil have mulighed for at holde åbent fra 25. december til 3. januar. Vi vender tilbage med mere information om, hvordan den situation håndteres.\nPr. dags dato vil genudbringning af erhvervspakker ikke være muligt. Alle pakker, der ikke kan leveres på adressen, vil blive returneret. Husk at jeres kunder har mulighed for at afgive en engangsfuldmagt for dermed at sikre levering.\nVi har i denne tid med rekord-store pakkemængder ikke mulighed for at opbevare pakker, der ikke kan leveres til lukkede erhverv. Det betyder, at alle B2B pakker der i de kommende uger ikke kan leveres til lukkede erhverv, vil blive sendt retur til afsender.\nUdleveringssteder – vi er i kontrol\nSom sagt er langt de fleste af vores udleveringssteder placeret i dagligvarebutikker, og vi vil derfor kun i begrænset omfang blive berørt af nedlukningen. Alle butikker med pakkeudlevering har lov til fortsat at holde åbent. Det forventer vi, at en stor del af vores partnere vil benytte sig af. Vi er i tæt dialog med alle vores udleveringssteder og laver løbende en liste med lukkede butikker. De steder, der ikke ønsker at holde åbnet for pakkeudlevering, vil med det samme blive fjernet fra API’en, således at jeres kunder ikke længere kan vælge dette udleveringssted.\nJulefrist 20. december\nVores vurdering er, at de nye restriktioner igen vil sætte yderligere skub i danskernes køb af julegaver på nettet. I forvejen har vi i de seneste par uger haft rekord-store pakkermængder, der har ligget 35-40 % højere end i samme periode sidste år. Der er rigtig mange pakker, og der må generelt forventes længere leveringstid.\nHusk derfor at vi har en meget skarp deadline på søndag, hvis I skal være sikre på, at julepakkerne kommer frem til 24. december. Hvis I skal nå at have de sidste pakker med inden deadline, kan I bl.a. benytte vores 19 erhvervsindleveringer, der holder ekstra åbent på søndag. Du kan se deres adresser og åbningstider her.\nLevering af paller og stykgods\nHos PostNord binder vi Danmark sammen, og er en del af den kritiske infrastruktur. Det betyder, at vi fortsat distribuerer paller og stykgods i hele landet, og ligeledes mellem jul og nytår. Grundet restriktionerne og de ekstraordinære forhold, kan der trods en ihærdig indsats fra vores chauffører desværre opstå forsinkelser. Vi håber naturligvis på forståelse i denne situation.\nForsendelser som ikke kan leveres grundet nedlukning hos modtager vil blive returneret til afsender, men grundet situationen har vi desværre ikke mulighed for at kontakte afsender inden dette sker. Dog sikrer vi samtidig, at vores kunder i størst mulige omfang kan se status på deres forsendelse via vores selvbetjeningsløsninger og kundeportal.\nPakker til Holland, Tyskland og Litauen\nFristen for at sende pakker til lande i Europa, der skal være fremme inden jul, er nu overskredet. De af vores kunder, der fortsat sender pakker til modtagere i andre europæiske lande, skal dog være opmærksomme på, at flere lande er i gang med omfattende nedlukninger. I mange tilfælde rammer det også de udleveringssteder, som er en del af DPD-netværket, som PostNords erhvervskunder kan sende pakker i til andre europæiske lande. Helt konkret drejer det sig lige nu om Holland, Tyskland og Litauen – men flere lande kan være på vej. Situationen i de nedlukkede lande betragtes som force majeure, og det betyder, at pakker, der sendes til et lukket udleveringssted i fx Tyskland eller Holland, vil blive returneret til afsender uden mulighed for at få portoen refunderet. Der er heller ikke mulighed for at få pakken omdirigeret til et andet udleveringssted i de nedlukkede lande. Til gengæld er det fortsat muligt at få pakker leveret på hjemmeadressen. Den klare anbefaling er derfor, at I fremover sender alle jeres pakker til de nedlukkede lande i Europa som pakker med hjemmelevering – altså Home.\n95 % af alle pakker, vi skal aflevere på en hjemmeadresse, kommer vi af med første gang. I øjeblikket er det altså bare 5 % af pakkerne, der efterfølgende bliver kørt til afhentning på posthuset. Det er et historisk lavt tal og næsten en halvering af, hvad der er ”normalen”. Det skyldes de mange danskere, der opholder sig hjemme pga. Covid19 restriktioner.\nOpdateret den 10.12.2020\nJulefrist for pakker rykket til 20. december\nI takt med at dele af Danmark lukkes mere ned i disse dage, så er danskerne i endnu højere grad gået ombord i juleshoppingen på nettet. Helt udsædvaneligt ligger vi her på uge to efter Black Friday fortsat med pakkemængder på op mod 600.000 pakker dagligt. De nye restriktioner har kun givet endnu et skub opad til de rekordstore pakkemængder uden udsigt til, at det stopper. Med de vedvarende store pakkemængder følger også, at flere pakker er længere tid undervejs end normalt. Vi har derfor valgt at fremrykke fristen for indlevering af pakker, som skal nå frem inden jul, til den 20. december. Vores klare opfodring til danskerne er, at de skal købe deres julegaver på nettet i god tid, så skal vi nok gøre alt, hvad vi kan for, at det hele kommer frem til juleaften.\nVi havde i forvejen sat 450 ekstra biler og medarbejdere på gaden, men ansætter nu løbende ekstra medarbejdere, flytter medarbejdere fra andre områder til pakkedistributionen, lader sorteringsmaskinerne køre i døgndrift og omdeler pakker til langt ud på aftenen – også i weekenderne. Derudover holder 20 erhvervsindleveringer åbent for pakkeindlevering søndag den 20. december, hvormed så mange som muligt kan nå at få sendt deres pakker afsted inden for den nye frist og i tide til juleaften.\nRegn med længere leveringstid\nDe rekordstore pakkemængder betyder også, at man skal forvente, at pakkerne er længere tid undervejs end normalt. Det er dog ikke kun i Danmark, at der er pres på. Også vores kollegaer i udlandet har nok at se til med de store pakkemængder, og der er også længere leveringstid på internationale pakker. Det gælder både pakker til og fra Danmark.\nPakker til lukkede fitnesscentre og restauranter\nNedlukningen af dele af Danmark betyder også, at der fx er fitnesscentre og restauranter, som nu er lukket ned. Har vi en pakke til et af disse nedlukkede steder, forsøger vi i første omgang at omdele den. Er det ikke muligt, lægges pakken til afhentning på et posthus eller en af vores erhvervsindleveringer, og modtageren får besked. På grund af de meget store pakkemængder, er det ikke muligt for os at tilbyde produktet ”Tilbageholdelse af pakker”, mens nedlukningen står på.\nRing til os i ydertidspunkterne\nVi oplever desuden et stort pres på vores kundeservice, hvor ventetiderne kan være lange. Vi beder om jeres forståelse og opfordrer til, at I bruger dem i ydertidspunkterne, hvor der er mindst run på. Husk at vores kundeservice for erhverv har døgnåbent frem mod jul.\nOpdateret den 07.12.2020\n38 % flere pakker end sidste år\nUge 49 blev på alle måder rekordernes uge i PostNord. Hen over ugen har vi haft flere dage med langt over 600.000 pakker gennem vores terminaler – og samlet set har vi i ugen efter Black Friday håndteret 38 % flere pakker end sidste år. Det er rekord på rekord, og det har naturligvis givet et utroligt tryk på hele vores organisation, men vi har forberedt os godt og har formået at bevare kontrollen. Med så mange pakker kan det ikke undgås, at ikke alle kan komme frem fra dag-til-dag, og nogle pakker vil være ekstra dage undervejs. Det er dog fortsat langt de fleste pakker, der er fremme dagen efter, at vi har modtaget dem. I weekenden har vi haft vores omdelere på gaden for at holde det gode flow i pakkerne, og for at gøre klar til det, der allerede nu ligner endnu en rekord-uge. I weekenden har vi haft 890.000 pakker igennem vores pakketerminaler – det er mere end i weekenden efter Black Friday.\nFuld fart på posthusene\nDe meget store pakkemængder har naturligvis også ramt vores udleveringssteder. Alene i uge 49 lagde vi 900.000 pakker på hylderne på PostNords 1.600 posthuse – den største dag var tirsdag 1. december med +160.000 pakker.\nI PostNords 1.600 pakkebokse har der også være fart på. I sidste uge blev der lagt +110.000 pakker i vores pakkebokse. I Århus har vi åbnet PostNords største pakkeboks til fysisk udlevering og aflastning af butikkerne i Århus C, og vi kan se, at det er noget, forbrugerne har taget til sig.\nPostNord har i år åbnet ca. 20 egne HUBs og depoter dels for at aflaste udleveringsstederne, men også for at udlevere de største pakker via vores egne udleveringssteder, som ellers tager rigtig meget plads i butikkerne. På den måde kan vi sikre, at flest mulige kunder kan få deres pakker udleveret i den ønskede butik.\nFor at hjælpe butikkerne med at styre kundetilstrømningen og overholde Coronarestriktionerne har butikkerne i denne peak-periode fået lov til at scanne pakkerne på hylde løbende hen over dagen. På de dage, hvor der har været mest pres på, har det betydet, at max. 4 % af pakkerne har været forsinket, så kunderne først har kunne hente deres pakker næste formiddag.\nDet har også været nødvendigt at omstyre pakker fra enkelte butikker med begrænset kapacitet. På de største dage har det drejet sig om max. 40 butikker ud af de 1.600 butikker. Der har været et fantastisk samarbejde med kæderne i både COOP, Salling Group, Dagrofa, Løvbjerg m.v. for at sikre nødvendig kapacitet, og hver dag har vi kørt ud med nye reoler, hvor der alligevel er fundet et ekstra hjørne til de mange pakker.\nDe mange pakker giver også mange flere henvendelser til vores kundeservice. Vi har ekstra folk klar til at hjælpe, ligesom der er åbent alle dage frem mod jul i vores Kundeservice – ja døgnet rundt for vores erhvervskunder. Alligevel kan der være nogle tidspunkter, hvor vi får så mange henvendelser, at vi ikke kan svare helt så hurtigt, som vi gerne ville. Vi ved, at ventetiden kan føles lang, men vi arbejder så hurtigt vi kan, og håber på forståelse i en travl tid.\nOpdateret den 02.12.2020\nBlack Friday sætter nye rekorder!\nMed mere end 2 millioner pakker til omdeling siden lørdag, har vi lige nu rekord mange pakker, som skal ud til omdeling.\nVi gør alt hvad vi kan for, at alle pakker kommer frem til tiden, men der kan være enkelte pakker, som er en eller to dage forsinket. Alle pakkerne skal dog nok komme frem, og vi håber, at du kan have lidt tålmodighed med os i disse dage.\nPosthusene har også rygende travlt, og der kan godt gå længere tid end normalt, inden du får besked på, at din pakker er klar til at blive hentet. Når din pakker er klar, opfordrer vi dig til at afhente pakken så hurtigt som muligt – på den måde sørger vi for, at der er plads til alles pakker ude i butikkerne.\nDe ekstra travlhed giver mange flere henvendelser til kundeservice end normalt. Vi skal nok svare alle, men der løber ekstra svartid på i øjeblikket. Vi ved, at ventetiden kan føles lang, men vi arbejder så hurtigt vi kan, og håber på forståelse i en travl tid. Drejer din henvendelse sig om en pakke, så hav venligst pakkenummeret klar.\nPå postnord.dk/tracktrace og i PostNord appen kan du altid holde dig opdateret på, hvor dine pakker er.\nOpdateret den 01.12.2020\nSend søndag, så leverer vi mandag\nI denne juletid, hvor alle har forrygende travlt med pakkerne, har PostNord et stærkt tilbud til vores erhvervskunder. 19 erhvervsindleveringer i Danmark har nemlig som noget helt særligt åbent alle søndage frem til jul. Her kan du nemt og hurtigt komme af med dine pakker, så dine kunder kan få deres varer allerede mandag. På den måde giver du dine kunder en god service, og du får tilmed hele weekendens omsætning med allerede søndag. Se listen over søndagsåbne indleveringssteder og deres åbningstider på postnord.dk/jul.\nBlack Friday sætter nye pakkerekorder\nSå gik Black Friday for alvor i gang, og på én dag har vi haft omkring 600.000 pakker gennem vores pakketerminaler. Det er et rekordhøjt antal for én dag! Pakkerne fra Black Friday fortsætter dog med at strømme ind, og derfor forventer vi, at de kommende dage bliver endnu mere travle hos os. Vi har forberedt os grundigt, og med mere end 450 flere pakkebiler i gadebilledet, sørger vi for, at alle pakker kommer frem. På trods af de rekordstore mængder vil langt de fleste pakker blive leveret til tiden, men der kan være enkelte, som er ekstra dage undervejs.\nOpdateret den 25.11.2020\nTryg og sikker afhentning af pakker\nHos PostNord gør vi alt for at sikre danskerne en tryg og god jul – også når der skal hentes rekordmange pakker. Helt naturligt har detailhandlen netop nu myndighedernes opmærksomhed pga. de store pakkemængder, der kan give trængsel, når der skal hentes pakker. Derfor har vi sammen med partnere i Retail sat alle sejl til for at gøre afhentningssituationen så tryg og sikker som mulig. Vi har i forvejen Danmarks stærkeste netværk med 1.600 posthuse og 1.600 pakkebokse, og derudover er følgende initiativer klar:\nNy og flere lokationer:\n20 erhvervsudleveringer fordelt over hele landet er klar, så der også kan hentes pakker her. Vores erhvervsudleveringer kan aftage store mængder og er derfor en vigtig brik ift. at aflaste posthusene i den kommende peak-periode\n1.000 nye pakkebokse er åbnet siden julen 2019\n5 store nye pakketårne ved Bilka er klar inden jul til pakker fra PostNord\n10 store Silvan butikker i hele landet er klar til udlevering af PostNord pakker\nDanmarks største pakkeboks på Århus Banegård\nTiltag på posthusene:\nPosthuse udleverer pakker fra nærliggende butikslokaler for at mindske trængsel\nSærskilt pakkeudlevering fra lager, caféområder, containere m.v. i nuværende posthuse for at sikre tryg udlevering\nVikarbureau til akut hjælp i butikkerne\nCOVID-19 underskrift ved udlevering – ingen fysisk kontakt\nPosthusene kan scanne pakker til hylden hele dagen for bedre at styre kundeflow i butikken\nVi opfordrer med små events kunderne til at hente pakker i butikkernes ydertidspunkter, hvor der er bedre plads\nSkiltning med opfordring til at have ID og de 4 cifre klar, mens man venter\nMateriale til butikkernes Facebook om at hente pakkerne hurtigt\nVi opfordrer forbrugerne til at købe pakkelabels online via PostNord appen og hurtigt kan få udskrevet label til afsendelse af pakker\nHent pakker med ny kørekort app\nMyndighederne har netop introduceret en ny kørekort app, der også kan bruges som fuldgyldigt ID. Derfor vil det også være muligt for jeres kunder at få udleveret pakker hos PostNord ved at fremvise det digitale kørekort. Det er nemt og sikkert.\nOpdateret den 20.11.2020\nFyldte pakkebokse og posthuse – informér dine kunder på forhånd\nEn af de ting, vi på forhånd ved, bliver en udfordring, er de fyldte pakkebokse. Vores pakkebokse er et meget populært afhentningssted, som vi hele tiden får flere af. Imidlertid betyder de store pakkemængder, at nogle af jeres kunder vil få deres pakke omdirigeret til et nærliggende posthus. Posthusene vil ligeledes komme under pres, hvorfor kunderne også kan risikere at skulle hente deres pakke på et andet posthus end det valgte. For at imødekomme den situation opfordrer vi dig derfor til at tage et forbehold for, at pakken ikke altid vil kunne hentes på det valgte sted. Det gælder både for pakkebokse og udleveringssteder. Forbeholdet kan med fordel placeres i dit check out flow, hvor kunderne vælger deres leveringssted.\n1 uge til Black Friday – er du klar?\nMed kun en uge til Black Friday finjusterer vi netop nu de sidste detaljer, så vi er godt klædt på til, hvad der må forventes at blive en all time high Black Friday.\nBlack Friday – hvad gør vi?\nVi har taget en lang række initiativer, der skal hjælpe os med styre pakkeflowet og ikke mindst aflaste udleveringsstederne. Der vil være flere pakkebude, julehjælp på posthusene, flere biler og cykler på vejene til at levere de mange pakker både helt hjem til forbrugerne, men også til vores mange udleveringssteder.\nI uge 49 sender vi assistance til udvalgte posthuse over hele landet. Formålet her er at ”belønne” kunder, der henter deres pakker uden for de meste travle perioder. Vi er klar med en lille ting som tak for hjælpen. Aktiviteten er skabt i samarbejde med de mest travle posthuse. Vi håber, at vi dermed kan skabe lidt opmærksomhed om det vigtige i at hente sin pakke enten tidligt eller sent på dagen. Det betyder både mindre kø og bedre mulighed for at holde afstand.\nEndelig kan kunderne fra på tirsdag d. 24/11 – altså en måned før jul – taste deres Track & Trace pakkenummer på www og her med det samme se, om de har vundet. Link til konkurrencen kan ses på forsiden af postnord.dk fra på tirsdag. Vi udlodder 1.000 æsker Anthon Berg chokolade samt 10 kæmpe Guldbarrer lige før jul. Vi ønsker igen at skabe opmærksomhed på pakkenummeret, og det at få hentet sin pakke hurtigt. Vi er klar over, at posthusene kommer til at kæmpe med store mængder, så jo hurtigere kunderne kan hente deres pakker, jo mere luft giver det på hylderne. Vigtigst er dog omtanke for os selv og hinanden i denne tid med corona.\nPå mandag starter vi desuden en landsdækkende kampagne med fokus på vores fantastiske bude, som i den kommende periode får ekstra travlt. Vi er klar og glæder os til at møde både jer og kunderne med et smil derude.\nOpdateret den 17.11.2020\nKlar til julerekorder\nMed Black Friday og peak-perioden lige om hjørnet er PostNord klar til at gå et gear op for at håndtere de mange pakker, som alle prognoser spår. Vi befinder os allerede på et højt niveau med store volumer, og som det ser ud nu, forventer vi en peak-periode med op mod 30 % flere pakker end sidste år. Dermed kommer vi til at overgå alle tidligere år – både hvad angår antallet af pakker, der skal leveres, og når det kommer til at skabe en tryg jul, hvor vi midt under det hidtil største kapacitetspres skal sikre, at det sker på en tryg og forsvarlig måde i forhold til Corona. Vi har derfor væbnet os til tænderne med ekstra mandskab og materiel samt tiltag til at styre pakkeflow og aflaste udleveringssteder.\n450 ekstra pakkebude\n250 julenisser som ekstra hjælp\n450 ekstra pakkebiler\n100 ekstra el-cykler\nDerudover bliver der op til jul åbnet ca. 200 ekstra Nærbokse, mens udleveringssteder landet over er blevet opgraderet med ekstra pakke-scannere, pakkereoler og endda lokaler. Alle sejl er sat til for at skabe en tryg og god jul, hvor vi håndterer de rekordstore pakkemængder og samtidig passer godt på både vores ansatte, kunder og samarbejdspartnere. Der vil dog være dage, hvor vi skal levere op mod 600.000 pakker på bare en enkelt dag, og på de dage kan det ikke undgås, at der vil være pakker, som vil være ekstra dage undervejs. Det håber vi på jeres forståelse for midt i den travle juletid. Vi vil dog gøre alt for, at pakkerne kommer frem så hurtigt, som det overhovedet er muligt, og alle pakker vil nå frem inden jul.\nPå postnord.dk/jul er der samlet en række gode råd om julepost, tidsfrister og coronavenlige muligheder til dig og dine kunder. Blandt de vigtigste er at bruge PostNords gratis app til blandt andet at følge sin pakke, tilmelde sig Modtagerflex og tjekke indleveringsfrister.\nOpdateret den 04.11.2020\nSå ramte vi peak\nDer er godt nok gang i pakkerne i øjeblikket. I sidste uge havde vi godt 50 procent flere pakker igennem vores terminaler i forhold til samme uge sidste år, og det svarer til pakkemængderne i uge 51 sidste år. Altså ramte vi allerede i uge 44 peak-niveauerne fra sidste år. Det er vist ikke helt forkert, når nogle mener, at peak allerede er startet. Spændende at se, hvor det ender henne. Vi er i hvert fald klar til at tage imod endnu flere pakker. Planerne er lagt, og biler og ekstra mandskab er hyret ind. Vi glæder os.\nFlere europæiske lande er igen begyndt at lukke ned for at få styr på Covid-19. I Frankrig betyder det nu, at 30 % af de udleveringsteder, vi har gennem DPD-netværket, er midlertidigt lukket. For vores erhvervskunder, der sender pakker til Frankrig via DPD-netværket, vil der altså være færre udleveringssteder end normalt. De lukkede udleveringssteder er fjernet fra Api´en og er altså ikke synlige i øjeblikket og kan ikke vælges som udleveringssted. Skulle du som erhvervskunde have sendt en pakke til et udleveringssted i Frankrig, som netop er blevet lukket, så vil pakken blive returneret. Der kan fortsat sendes pakker til Frankrig i DPD-netværket til hjemmelevering.\nPostkontorer og posthuse er fortsat åbne i Frankrig, og der kan generelt sendes post til Frankrig gennem det postale netværk. Der må dog påregnes længere leveringstider på grund af Covid-19.\nVi holder løbende øje med, om de forskellige landes Covid-19-restriktioner påvirker omdelingen af breve og pakker i de forskellige lande. På vores hjemmeside kan I få de nyeste opdateringer.\nOpdateret den 28.10.2020\nEksplosion i danske pakker\nEfter fredagens pressemøde og statsministerens seneste udmelding om nye restriktioner i kampen mod Covid-19 er de sket en eksplosion i antallet af pakker, som vi har håndteret. I denne uge har der været dage, hvor vi har håndteret hele 44 % flere pakker end på samme tidspunkt sidste år. Det er særligt pakker fra danske virksomheder, som trækker væksten. Ser vi alene på indenlandske pakker, så har stigningen været helt oppe på 59 %. Med indkøb af fx mundbind er det tydeligt, at danskerne hurtigt er gået i gang med at forberede sig til, at de nye restriktioner træder i kraft. Og så er der nok også en del, som er startet på en form for ”trøste shopping”, nu hvor det igen blev tydeligt, hvor meget Covid-19 i øjeblikket begrænser mange danskeres liv.\nFlere pakker til Collect Shops\nEn anden lidt overraskende tendens i denne uge er, at rigtig mange danskere har bestilt deres pakker til afhentning på et af vores udleveringssteder. Det er en helt modsatrettet tendens i forhold til tidligere under Covid-19, hvor hjemmelevering oftest blev valgt af modtagerne. Vores forventning er dog, at fordelingen mellem pakker til udlevering og til hjemmelevering, vil ændre sig igen, og flere danskere vil henover peak have pakken leveret hjemme.\nOpdateret den 22.10.2020\nIndefrosne feriepenge og stor pakkevolumen\nSom I ved, præger Coronaen fortsat alle dele af det danske samfund, og epidemien vil også sætte sit store aftryk på hele julehandlen – også på nettet. Vi forventer, at endnu flere end normalt vil købe deres julegaver på nettet, og vi har alle udsigt til en forrygende travlhed i de kommende måneder. Som en del af optakten og indløbet til julen har vi været meget spændte på at se, hvordan udbetalingen af de indefrosne feriepenge ville påvirke forbrugernes adfærd – ikke mindst i forhold til deres køb på nettet.\nPå vores egne pakkemængder kan vi se en markant stigning på 15 %, der kom umiddelbart efter, at der blev åbnet op for udbetalingen af de indefrosne feriepenge. På nuværende tidspunkt er der udbetalt godt 40 mia. kr. af de i alt 59 mia. kr., der stod på kontoen, og der meldes om høj forbrugeraktivitet i mange brancher. Det tyder altså på, at mange af danskerne allerede har sat de indefrosne feriepenge i omløb, og i mindre grad end forventet gemmer dem til jul og Black Friday. Vi har dog fortsat en klar forventning om, at denne jul kommer til at slå alle rekorder for julehandel på nettet. Det er vi ved at forberede os på i godt samarbejde med mange af jer.\nEn jul med fokus på tryg levering\nEt af vores store fokusområder ved årets julehandel er at skabe tryghed for danskerne, når de skal have udleveret deres pakker midt i en tid med Corona. Vi har i øjeblikket en tæt dialog med vores samarbejdspartnere i detailhandlen om, hvordan vi kan hjælpe med at styre kundestrømmen til vores udleveringsteder, så udleveringen kan ske på en forsvarlig måde med afstand.\nVi kommer også til at åbne ”pop-up” udleveringssteder, så vi kan fordele kundestrømmen fra flere af vores store udleveringsteder til midlertidige udleveringssteder med bedre plads. Det kan dog betyde, at nogle af jeres kunder ikke skal hente deres PostNord-pakke der, hvor de plejer. I vores kommunikation til forbrugerne bliver trygheden også det centrale budskab, og vi vil komme med en masse gode råd til, hvordan man kan få udleveret sin pakke på en Corona-sikker måde. Vi vil bla. fortælle om hjemmelevering, Modtagerflex og vores løsninger, der sikrer en kontaktløs levering af pakker fra PostNord.\nNye europæiske momsregler


I december har vi valgt at fokusere på det, der for mange af os ligger ud over hverdagens praktiske gøremål. Med praktiske gøremål tænker vi på alt fra arbejde til opvask. Vi tænker på det at køre børnene til fritidsinteresser, tjekke forældreintra, lave mad, købe ind og alle de andre ing, som er faste rutiner. Vi vil have fokus på det, vi er her for: Natur, kultur, kunst og kærlighed! Vi begynder med et interview med en mand, som både har studeret og skrevet litteratur. Vi har talt med Aske Munk-Jørgensen.\nAske, hvornår begyndte du egentlig at skrive historier?\n» Jeg har sådan set altid skrevet. Jeg kan i hvert fald ikke huske en tid, hvor jeg ikke fortalte historier. Det der med at skrive med henblik på at blive udgivet har jeg imidlertid kun gjort i nogle få år. Bortset fra et spædt forsøg i gymnasiet og et andet i begyndelsen af mine studieår fik jeg min første seriøse tekst udgivet i 2012.\nHvorfor skriver du – hvad driver dig?\n» Jeg ville gerne give et rigtigt lyrisk svar på det spørgsmål, men sandheden er temmelig banal. Jeg skriver, fordi jeg ikke kan lade være. Sådan har jeg altid haft det. Før jeg lærte at læse og skrive, fortalte jeg i stedet for.\nAske fortsætter smilende; Jeg har et væld af i historier i mig og de er alle sammen fantastisk spændende – for mig i hvert fald, haha, jeg kan ikke svare for andre. Den eneste forskel på den gang og nu er, at jeg i dag – udover at nyde at skrive – betragter det at fortælle historier som et håndværk. Og et håndværk er noget, der skal tages alvorligt.\nHvad mener du, at historier litteratur kan gøre for os fortravlede mennesker – der lever et moderne liv?\n» Litteratur er fordybelse. At skrive eller læse et digt, en novelle eller en roman er at fortælle en historie.\nKunsten at ordne en række begivenheder i et sammenhængende forløb og tilegne sig den historie eller erfaring gør vores intellekt skarpere. Historiefortællingen gør os mere reflekterede, og den refleksion gør os bedre i stand til at forholde os kritisk til vores omverden. Og der er ingen forskel på, om det, du læser, er James Joyce, Jussi Adler Olsen eller en zombieromance. Det er ren snobisme. Det er handlingen, der er vigtig.\nHvorfor er litteratur vigtig for både børn og voksne?\n» Refleksion og en kritisk tilgang til verden er egenskaber, der er vigtigere end nogensinde før, fordi informationsstrømmen, vi eksponeres for, er voldsommere og mere opmærksomhedskrævende end noget, mennesket tidligere har oplevet. Mængden af informationer, børn såvel som voksne dagligt forventes at forholde sig til, er så enorm, at vores opmærksomhed brydes ned i intervaller af ganske få minutter, sommetider sekunder.\nJo mere informationsstrømmen styrer os, desto mindre frirum har vi til at reflektere. I sådan en verden er det livsnødvendigt at reflektere over vores eksistens. Kun ved at insistere på refleksion undgår vi at lade os reducere til summen af de impulser, som tvinger os til at tjekke facebook en ekstra gang, købe de sko, reklamen taler om, eller søge ind på CBS direkte efter gymnasiet, fordi Anders Samuelsen siger, vi ingen tid har at spilde… At læse er at insistere på retten til at være sig selv.”\nVil du vide mere om eller læse mere af Aske Munk-Jøgensen så klik her.


Dragon Quest: Journey of the Cursed King - PlayStation 2, PS2-spil\nPå trods af at der er solgt over 35 millioner eksemplarer i verden, har Square Enixs Dragon Quest serie aldrig taget rejsen over til de europæiske kyster - før nu. Dragon Quest VIII: Journey of the Cursed King er den seneste udgave i den populære serie, og den første der er skabt til PlayStation 2.Fans af Dragon Ball Z vil blive glædeligt overraskede over at høre, at seriens skaber Akira Toriyama er blevet sat til at designe figurerne, og takket være god celle-skygning ser de alle ud som om, de er hevet direkte ud af en anime. De fantastiske visuelle effekter kombineret med det klassiske Dragon Quest gameplay gør spillet til den bedste, mest episke udgave af serien til dato. Den første udgave af den utroligt populære RPG serie, der kommer til EuropaIndeholder figurdesigns fra Dragon Ball Z skaberen, Akira Toriyama Del\nWebsite ©Thu Apr 27 19:44:45 BST 2017 Sony Computer Entertainment Europe. Alt indhold, alle spiltitler, varenavne og/eller vareindpakninger, varemærker, illustrationer og tilknyttede billeder er varemærker og/eller copyrightmateriale som ejes af de respektive ejere. Alle rettigheder forbeholdes. mere info


Vil du være med til at fortsætte udviklingen af vores salg i Grønland og har du erfaring indenfor Foodservice? Vi søger en ny kollega i vores salgsteam, som motiveres af at sælge fra et bredt sortiment inden for foodservice til både offentlige og private virksomheder.\nVi kan tilbyde et spændende job, hvor du får mulighed for at bruge din erfaring indenfor salg og kundeservice i samarbejde med det øvrige salgsteam, som er ansvarlig for salg af vores brede sortiment. Dine primære opgaver som vores nye salgskonsulent vil være:\nAnsvarlig for at vedligeholde eksisterende kundeforhold samt udvikling af nye kunder indenfor foodservice og catering\nDeltagelse i udarbejdelse af afdelingens markedsføringstiltag\nDeltagelse på messer i Danmark\nBudgetansvarlig for egne kunder, samt salgsrapportering, opfølgning og performancemålinger\nArbejdet vil finde sted på vores kontor i Nuuk, men der kan forekomme rejseaktivitet til Danmark, bl.a. i forbindelse med messer og leverandørbesøg.\nDen ideelle kandidat er uddannet indenfor området og har erfaring indenfor foodservice branchen. Rådgivning af kunder og salg har været en stor del af din hverdag, og du sætter en ære i at give kunderne Nordatlantens bedste kundeservice.\nDu trives rigtig godt med opsøgende salg og har derigennem fået erfaring med opbygningen af gode kunderelationer.\nDu er ansvarsbevidst og struktureret i forhold til dine opgaver og følger hele tiden op på dine indsatser.\nDu har et solidt kendskab til hele Microsoft Ofﬁce pakken og er vant til at bruge IT som et primært værktøj i din opgaveløsning\nDu er udadvendt, serviceminded og ikke bange for at tage beslutninger.\nDu trives i en travl hverdag, og brænder for at skabe resultater og er vedholdende i dine indsatser.\nDu har et godt humør, er udadvendt og har en positiv tilgang til din hverdag.\nDu er ansvarsbevidst og udviklingsorienteret i din måde at arbejde på, og du forstår at succes skabes i samarbejde med andre\nDet er en klar fordel, at du er tosproget.\nArctic Import er en stærk familieejet virksomhed. Nordatlanten er vores hjemmebane og hverdagen her er vores passion. Takket være vores mangeårige tilstedeværelse i Norden kender vi markederne bedre end de fleste, og vi er stolte af vores nordatlantiske arv.\nService er en del af vores DNA. Vi har eksperter, der ved, hvad der skal til, og vi er stærke på produktviden og logistik. Det er en kompetence, som vi har bygget op gennem mange år.\nSend os din ansøgning vedlagt dit CV allerede i dag eller senest den 30. maj 2022. Tiltrædelse er snarest muligt, men vi venter gerne på den rette kandidat.\nSend ansøgningen via mail til hr@arcticimport.dk og mærk den ”Salgskonsulent i Nuuk”. Har du spørgsmål til stillingen, er du velkommen til at kontakte afdelingschef Benjamin Andersen på mail: bva@arcticimport.gl, eller på +299 363670.


Cretan Traditional Houses - Hus - Γοργολαΐνης\nEparchiaki Odos Agias Varvaras Agios Mirona, 700 13 Γοργολαΐνης, Grækenland\nPopi Kontakt Popi her\nVis original version. Nuværende ejendom og værelse beskrivelser\nKort beskrivelse Traditional Cretan Houses, der er klassificeret som fredet monument, er en gruppe af 5 traditionelle bygninger, som ligger i Agios Myron centrale gade. Den omhyggeligt restaureret, sten-bygget pensionat tilbyder året rundt indkvartering i fuldt møblerede og udstyrede lejligheder.\nMed henblik på bjergtoppen af Psiloritis og de omkringliggende olivenlunde og vinmarker, den traditionelle kretensiske Houses prale karakter. Moderne bekvemmeligheder som aircondition, gratis trådløs internetadgang og et tv er standard, mens funktioner omfatter også en stue med pejs og gårdhave eller balkon med en spektakulær udsigt.\nDe fuldt udstyrede lejligheder har egen forplejning, så gæsterne kan tilberede deres egne måltider. Særlige priser på lokale værtshuse kan arrangeres via ejerne.\nPensionatet ligger 14 km syd for byen Heraklion og 12 km fra velorganiserede strande. Transfer service, biludlejning og guidede ture kan organiseres gennem den engelsktalende personale i receptionen.\nVigtig information Lad Traditional Cretan Houses kender din forventede ankomsttid 3 timer i forvejen.\nVærelsestype: To-værelses lejlighed (2 voksne) - Split niveau har en pejs, aircondition og rummelig veranda.\nVærelsestype: Deluxe-lejlighed One-soveværelse (2 voksne) - Split niveau har et køkken med spiseplads og brændeovn. Inkluderer et opholdsområde og byder på udsigt over bjergene.\nVærelsestype: Luksus-værelses lejlighed (4 voksne) - Split Level Traditionel lejlighed med pejs. Tilbyder spa-bad badeværelse og ekstra badeværelse med bruser. Features balkon med udsigt, interiør veranda og lille gårdhave.\nVærelsestype: Superior-værelses lejlighed (4 voksne) - i forskudt plan Meget rummelig traditionel lejlighed med 2 badeværelser - det ene med hydromassage-bruser panel-og 2 pejse. Der er balkon med udsigt og lille gårdhave.\nVærelsestype: Premier Lejlighed Two-Bedroom (3 voksne) - Split Level Traditionel lejlighed med stor pejs, rummeligt badeværelse-hammam, gårdhave med pergola og godt.


Tab af erhvervsevne gav Annie stor erstatning | FOA\nEn samlet erstatning på godt 327.000 kroner gav Annie Espersen økonomisk sikkerhed efter en lang periode, hvor hun ikke vidste, hvordan hun skulle klare nedgangen fra løn til fleksydelse.\nTirsdag den 27.03.2018\nAnnie Espersens krop sagde stop efter 40 år i hjemmeplejen. Med FOAs hjælp har hun fået over 300.000 kroner i erstatning for erhvervsevnetab og men, skriver fagbladetfoa.dk\n“Hvad skal det ende med?” Sådan tænkte Annie Espersen, når hun endnu en gang måtte sygemelde sig eller slæbe sig på aftenvagt med smerter i led og ryg.\n35 år i hjemmeplejen i Hjørring Vest havde sat sine spor, og efter en periode med mange sygemeldinger blev hun kaldt ind til sin leder og spurgt, om det ikke kunne være en idé at søge førtidspension.\n“Den tanke var helt fjern for mig. Jeg har altid været glad for mit arbejde, og jeg ville gerne fortsætte, men jeg kunne jo også mærke, at det ikke gik,” fortæller Annie Espersen, der i dag er 62 år.\nTR viste vejen\nDet blev tillidsrepræsentant Heidi Lykkegaard, der viste vejen til en løsning. Hun opfordrede Annie til at tage kontakt til FOA Vendsyssel. Hun mente, der kunne være mulighed for erstatning som følge af en erhvervsbetinget lidelse.\n“Det var slet ikke faldet mig ind,” siger Annie Espersen til fagbladetfoa.dk.\nHos FOA Vendsyssel mente de, Annie havde en god sag.\n“Jeg udfyldte papirer og indleverede mine lønsedler, og så kørte det.”\nI første omgang fik hun anerkendt 12 procents tab af erhvervsevne. Det var ikke nok til at få erstatning, så FOA ankede.\nErstatning gav tryghed\nAnnie Espersen kom derefter i arbejdsprøvning på et plejehjem. Hun mødte fra klokken 15 til 19 og hjalp i køkkenet.\n“Det gik rimeligt, og jeg fik tilkendt fleksjob på 16 timer med skånehensyn, så jeg blev fritaget for rengøring og tunge løft. Jeg kørte i mit gamle område og skulle guide selvhjulpne, demente borgere.”\nAnnie var glad for arbejdet, men havde stadig konstante smerter i alle led.\n“Jeg mistede også mange penge ved at gå i fleksjob, og min mand var lige gået på efterløn. Vi måtte sælge vores hus, og jeg var usikker på, hvordan det hele skulle gå. Det var godt nok en træls periode,” husker Annie.\nI december 2012 fik hun anerkendt 15 procent erhvervsevnetab, og det udløste en erstatning på 250.198 kroner. Derudover fik hun 77.213 kroner for varigt men.\n“Erstatningerne betød meget. Det gav mig økonomisk tryghed igen,” fortæller Annie Espersen.\nVæltede på cyklen\nI sommeren 2016 væltede Annie Espersen på sin cykel i forbindelse med arbejdet og måtte opereres i knæet.\n“Jeg var hos FOA for at høre om mulighederne for efterløn, og så spurgte de, hvordan det gik. Jeg fortalte, at jeg var væltet på cyklen, og FOA mente, der var en ny sag. Den kører nu. Hvis jeg selv skulle have stået for det hele, var jeg stået af for længst,” siger hun.\nI december 2017 valgte Annie Espersen at stoppe og gik på fleksydelse efter i alt 40 år i hjemmeplejen.\n“Der er ingen brusk tilbage mellem knoglerne i min ryg. Jeg har daglige smerter og får meget smertestillende medicin. Dengang, jeg begyndte i hjemmeplejen, havde vi ikke mange hjælpemidler, og vi kunne have 40 besøg eller mere på en aftenvagt. Det er godt, de unge i dag er mere bevidste om at passe på sig selv.”\nSeptember: Annie Espersens sag anmeldes til Arbejdsskadestyrelsen (hedder nu Arbejdsmarkedets Erhvervsforsikring) som erhvervsbetinget lænderyglidelse. Tre måneders arbejdsprøvning på plejehjem.\nFebruar: Arbejdsskadestyrelsen afgør et erhvervsevnetab på 12 procent. FOA anker. Annie Espersen bevilges fleksjob på 16 timer om ugen.\nDecember: Annie Espersens erhvervsevnetab opgøres til 15 procent og et skattefrit engangsbeløb på 250.198 kroner. Erhvervsevnetabet tilkendes fra 9. februar 2012, og det betyder, at Annie modtager 3.450 skattepligtige kroner pr. måned fra februar til december. Dertil får hun skattefri erstatning på 77.213 kroner for 12 procent varigt men.\nJuni: Annie Espersens fleksjob nedsættes til 12 timer om ugen.\nMaj: Annie Espersens fleksjob nedsættes til 8 timer om ugen.\nDecember: Annie Espersen fratræder sin stilling og går på fleksydelse.


Man kan få et godt liv, men ikke glemme: Mediha fortæller sin families dramatiske historie | Navne | stiften.dk\nPubliceret 14. marts 2019 kl. 19:54\nMediha Omerovic mistede sin far under de etniske udrensninger i byen Visegrad i Bosnien. Hendes figtherånd og positive livssyn har båret hende igennem den svære tid. Foto: Mads Dalegaard\nMediha Omerovic Smajlovic slap ud af Bosnien dagen før, hendes far blev dræbt i den etniske udrensning under krigen i Bosnien-Hercegovina. Nu, 25 år efter, har hun skrevet en bog om de tragiske begivenheder, der førte til et nyt liv i Videbæk i Vestjylland.\nDet har ikke været let for forfatteren Mediha Omerovic Smajlovic at få skrevet ordene til sin historie ned.\n- Jeg har ofte været gennemblødt af sved, mens jeg skrev. Det er en svær proces, hvor man kommer igennem hele følelsesregistret, siger hun.\nFor at beskytte sig selv - og læserne - beskriver hun ikke drabene og uhyrlighederne under krigen i Bosnien-Hercegovina direkte i sin bog.\n- Jeg fortæller om drabene på den måde, at de er sket. Religiøse skel, etnicitet og udskamning af hele befolkningsgrupper har fået lov til at fylde alt for meget, synes jeg. Derfor fylder de ting ikke i min bog. Det er fristende at sige, at det var serbernes skyld. Men i en krig kan du ikke dømme folk, for alle er på en måde tvunget til det. Men det tager tid ikke at generalisere. Man kan svært tilgive og glemme. Pointen er bare, at hvis vi begynder at hade serberne, så har vi på en måde tabt. Problemet er så omvendt, at mange af dem, der bevisligt har begået krigsforbrydelser, aldrig er blevet straffet. Men de negative tanker skal ikke kunne vinde over mig. Man skal vinde på sin livsglæde og bruge livet positivt, siger Mediha Omerovic Smajlovic.\nJeg kunne ikke give min far et kram, for så vidste jeg, at jeg ikke kunne komme væk. Jeg kan stadig mærke hans hånd på min skulder, når jeg tænker på det, men jeg ved ikke, om han bebrejder mig for det, eller om han trøster mig.\nMediha Omerovic Smajlovic, forfatter, Videbæk\nMediha Omerovic Smajlovic\nMediha Omerovic Smajlovic er 51 år.Hun er gift med Sejfudin Omerovic Smajlovic.\nParret har tre børn: Mirza på 23 år, der studerer global business i Aarhus. Amela på 21 år, der studerer erhvervsøkonomi i Odense. Edina på 12 år, der går i 6. klasse på Videbæk Skole.\nMediha og Sejfudin mødte hinanden under flugten til Danmark i 1993. Efter et kort ophold i Sandholmlejren blev de sendt til et flygtningecenter i Troldhede, hvor de var tre år. Derefter flyttede parret til Videbæk.\nMediha manglede kun den afsluttende eksamen som kemiingeniør, da krigen i Bosnien-Hercegovina brød ud, og hun blev tvunget til at flygte fra den etniske udrensning, der fandt sted. Allerede i Troldhede fik hun arbejde i laboratoriet på Danmark Protein, og hun er stadig ansat på laboratoriet hos Arinco. Sejfudin har siden 1996 været ansat hos Arla i Troldhede.\nMediha har skrevet bogen "Fra Visegrad til Videbæk".\nMediha Omerovic Smajlovic med sin bog "Fra Visegrad til Videbæk". Den røde farve på forsiden, som hun selv har designet, symboliserer krigens død og ødelæggelse, mens den blå farve symboliserer håb og en tryg fremtid i frihed. Foto: Mads Dalegaard\nMedihas far blev dræbt\nMediha voksede op i Visegrad, der ligger i Bosnien, meget tæt på den serbiske grænse. Hendes familie havde et hus i byen og et andet i de nærliggende meget naturskønne og maleriske bjerge.\n- Det er siden gået op for mig, at vi i modsætning til mange andre mennesker i Østblokken levede en beskyttet tilværelse i Visegrad. Min opvækst kan på mange måder sammenlignes med den lykkelige opvækst i trygge rammer, som mange børn i Videbæk eller omegn på samme alder som mig har haft, siger Mediha Omerovic Smajlovic.\nIdyllen fik en brat ende, da krigen og den etniske udrensning tog fart i april 1992. Lige efter belejringen af Sarajevo indtog serbiske styrker de muslimske byer Zvornik, Visegrad og Foca.\n- Jeg var så heldig, at en kusine, der havde to børn, fik forbindelse til en serbisk soldat, der ville hjælpe hende, børnene og mig ud. Jeg ved ikke, om han tilbød det af humanitære grunde, for penge eller en kombination af de to ting. Men jeg var den eneste, der kunne komme ud, og det skulle gå hurtigt. Jeg kunne ikke give min far et kram, for jeg vidste, at så ville jeg ikke kunne komme væk. Jeg kan stadig mærke hans hånd på min skulder, når jeg tænker på det, men jeg ved ikke, om han bebrejder mig for det, eller om han trøster mig, siger Mediha Omerovic Smajlovic.\n- Dagen efter vi kom af sted, blev min far hentet og kørt af sted i en bus sammen med mange andre mennesker fra byen. På vejen til Sarajevo stoppede bussen. Alle blev gennet ud, skudt og smidt i en dyb grotte. Samme dag, som min far blev dræbt, samlede en flok krigsforbrydere 70 mennesker i et hus, sømmede vinduerne til og satte ild til huset.\n- I Visegrad, der var på størrelse med Videbæk, døde der i løbet af krigen omkring 3.000 mænd, 500 kvinder og 200 børn, og mange kvinder blev voldtaget. Krigsforbrydelserne er ubeskrivelige. Rent psykisk har jeg klaret det fint efterfølgende, men jeg har da undret mig over, at vi som flygtninge generelt ikke fik mere hjælp på den front. Mange danskerne ved ikke, hvad det betyder at være flygtning. Dem, vi tager imod i Danmark, skal vi behandle på en måde, så de kan komme videre. Var jeg kommet i dag, havde jeg ikke klaret det så godt, som jeg har, siger Mediha Omerovic Smajlovic.\nVille efterlade barn\nUnder flugten, der i første omgang gik til en flygtningelejr i Makedonien, blev kusinerne hele tiden forfulgt af soldater.\n- De ville ikke have overlevende vidner, så vi måtte hele tiden gemme os. På et tidspunkt var min kusine så træt og udmattet, at hun overvejede at efterlade et af sine to børn. Jeg er opvokset med en historie fra anden verdenskrig, hvor min bedstemor under flugt måtte efterlade ét af sine seks børn, så det kunne jeg ikke bære. Jeg tog skoene af pigen, og så fortsatte hun på strømpebukser, og heldigvis nåede vi i sikkerhed i Makedonien.\n- I dag er min kusine død, og pigerne lever i Tyskland. Vi er stadig i kontakt med dem. De har det efter omstændighederne godt og har nu selv begge stiftet familie, siger Mediha Omerovic Smajlovic.\nHun endte selv i Danmark efter endnu en strabadserende tur op gennem Europa.\n- Jeg var kommet væk fra min kusine i Makedonien, og jeg havde ingen papirer. Ungarn ville ikke have os, Bulgarien, Rumænien, Ukraine, Tjekkiet, Slovakiet og Polen og Tyskland heller ikke. I Ukraine blev alle vores ting stjålet. På det tidspunkt var det kun Danmark, der tog imod flygtninge fra Bosnien. Vi kendte nærmest intet til Danmark, men vi måtte væk fra Makedonien. Vi blev indkvarteret i Sandholmlejren i nogle uger. Det husker jeg intet om, jeg var alt for træt og bange. Men lige pludselig kom vi sammen med 150 andre bosniske flygtninge til Troldhede. Vi var bange, og indbyggerne i Troldhede var bange, for vi dukkede op midt om natten, fortæller hun.\nMødtes i bussen til Danmark\nUd over trygheden og sikkerheden i Danmark kom der én god ting ud af flugten hertil.\n- Jeg mødte Sejfudin i bussen til Danmark. Han er fra Srebrenica, men var flygtet fra Pristina, fortæller Mediha Omerovic Smajlovic.\nDe næste tre år var parret i Troldhede, hvor hun også fødte sit første barn.\nDet, der den dag i dag kendetegner Mediha og Sejfudin, er, at hvis man er viljestærk, så skal man nok finde en udvej og en vej i livet.\n- Som flygtning måtte jeg ikke arbejde, men jeg har altid holdt mig i sving. Jeg var hurtig til at hjælpe til i køkkenet på asylcentret. Jeg meldte mig også til at passe børn og skabte en bosnisk klasse på skolen i Troldhede, hvor jeg underviste. Senere fik vi en klasse på Det Kristne Gymnasium i Ringkøbing, hvor jeg underviste i kemi.\n- Da jeg fik lov til at komme på virksomheden Danmark Protein i 1994, forlod jeg sprogundervisningen og lærte i stedet dansk på laboratoriet. I skolen i Bosnien havde vi lært russisk, så jeg måtte først lære mig selv engelsk bare for at kunne kommunikere med andre, siger Mediha Omerovic Smajlovic.\n- Jeg tror, at folk i Videbæk har respekt for os, fordi vi selv gør en indsats. Vi har aldrig været i tvivl om, at vi skulle være en del af det danske samfund. Hele byen kender os, fordi der ikke er så mange flygtninge, og fordi jeg har været meget aktiv som fodboldspiller, tilføjer Sejfudin Smajlovic.\nTilbage i Visegrad i 2017\n- Vi kom først tilbage til mit fødehjem i Bosnien i 2017. Før kunne jeg ikke. Jeg vidste ikke, hvordan jeg ville reagere. I dag bor der stort set kun serbere i Visegrad, men byen er nærmest forladt og nedlagt. Jeg forventede, at jeg ville være helt vildt ked af det. Men der skete noget mærkeligt. Jeg fik den der følelse af, at jeg var kommet hjem. Jeg tog ud til huset på landet, der var det sted, jeg havde følt mig mest knyttet til. Der var kun to meter husmur tilbage - resten var væk. Men det gik op for mig, at jeg havde været forskånet og været passet på. Jeg har virkelig levet og haft en lykkelig barndom og ungdom. Det var her, jeg besluttede, at jeg ville skrive en bog og fortælle om det, der er sket, siger Mediha.\n- Bosnien trænger i den grad til opmærksomhed. Der er stor korruption og 40 procents arbejdsløshed. De 10 procent, der er rige, styrer det hele. Og lige nu bliver Bosnien tømt for mennesker. Bare sidste år var der 80.000 unge mennesker, der forlod landet. Om få år er der hverken læger eller skolelærere tilbage, men kun nedslidte skoler og hospitaler. Det ville være fantastisk at kunne tage et tv-hold med til Visegrad og vise dem, hvad der sker. Måske var der nogle danske eller internationale organisationer, der kunne finde på at hjælpe med genopbygningen, siger Mediha.\n- Vi kommer ikke selv til at vende tilbage til Bosnien, dertil er krigen for tæt på, og vi er blevet for glade for Danmark, hvor vores børn jo også vokser op. Men vi har beholdt min fars jord. Vi kan ikke opgive hans jord, og måske vil kommende generationer kunne skabe noget i Visegrad eller Bosnien. Det håber jeg, siger hun.\nMor og bror overlevede\n- I seks måneder viste vi ikke, om min bror var levende eller død, men han var heldigvis sluppet væk gennem skoven, og han bor i dag i Sarajevo. Det var ham, der var med til at identificere liget af min far, da massegraven blev fundet nogle år efter krigen. Jeg er glad for, at han har forskånet mig for at se de billeder, siger Mediha Omerovic Smajlovic.\n- Min mor døde af naturlige årsager i 2004, blot 64 år gammel. Drabet på min far og krigen havde taget hårdt på hende. Da jeg så hende første gang efter krigen i 1997, var hun allerede gammel og svag. Hun kunne ikke leve med det, der var sket, og hun savnede min far, siger hun.\nBogen er til børnene\n- Det var hårdt for mig, at jeg ikke kunne dele oplevelsen med at få børn med min mor og far. Og bogen er også skrevet til mine børn. De vil altid spørge sig selv om, hvem de er. Det er en af grundene til, at jeg har skrevet bogen, så de selv kan læse om, hvor deres slægt kommer fra, og hvorfor de blev født i Danmark og ikke i Bosnien, siger Mediha Omerovic Smajlovic.\nHun har skrevet bogen på bosnisk og ikke på dansk, fordi det ville være umuligt for hende at få sine sande følelser til at fremstå ægte på dansk.\n- Jeg håber, at der på et tidspunkt kommer nogen, der vil oversætte den til dansk, siger hun med et smil.\nFN-ekspert i Balkankrigen advarer: Det kan også ske for os


» Køb Solsejl Trekantet online [Se bedste tilbud]\nMasser af online forretninger yder til alt held mange forskellige billige fragttyper til solsejl trekantet. En favorit er på nuværende tidspunkt at få bragt ordren til en pakkeshop, og så kan du bare gå forbi efter de købte varer når det passer ind i din kalender. Metoden er altså ualmindeligt let, og tit endda den billigste leveringsform.\nDu kan lige så vel påtænke at bestille pakken til levering til din bolig eller til når du er på job. Metoden er tit en tand mere pebret, men endvidere ualmindeligt let ved køb af solsejl trekantet online. Den prisbilligste type af levering er utvivlsomt at du selv henter varerne, men den mulighed kræver at du fysisk befinder dig i nærheden af internet webshoppens byggemarked, fx Bauhaus, Harald Nyborg, Jem og Fix eller Silvan.\nFragtperioden på solsejl trekantet kan i nogle tilfælde være særdeles vigtig hvis du mangler din ordre inden for få dage, så af den grund er det naturligvis meningsfuldt at man efterser leveringstidspunktet på solsejl trekantet. En del byggeforretninger – herunder Silvan, Harald Nyborg, Jem og Fix og Bauhaus – byder på billig 1 dags fragt på de fleste varer online, men som ikke desto mindre tager udgangspunkt i at ordren lægges før et konkret klokkeslæt, med det formål at de har en chance for at nå at få varerne betjent inden de lageransatte drager hjemad.\nIndtil flere firmaer på nettet lover portofri fragt på solsejl trekantet online, men i de fleste tilfælde er det så præmissen at du aftager for en bestemt pris. Desuden bør du overveje den prisbilligste leveringstype, som i de fleste tilfælde vil være at få fragtmanden til at levere din pakke til et afhentningssted.\nDe største byggemarkeder frembyder click-and-collect hvor man bestiller billig solsejl trekantet hjemmefra men selv henter i butikken. For eksempel XL-Byg, Harald Nyborg, Silvan, Jem og Fix, Bauhaus, Bygma, Stark, 10-4 og Davidsen. Byggemarkederne yder bl.a. click-and-collect på solsejl trekantet i følgende områder:\nFrederikssund, Aarhus, Horsens, Brønderslev, Ballerup, Slagelse, Hvidovre, Vordingborg, Frederiksværk, Helsingør, Dragør, Brabrand, Stenløse, Gladsaxe, København, Vejle, Korsør, Solrød Strand, Brønshøj, Kalundborg, Tilst, Skive, Gentofte, Hedensted, Holstebro, Ikast, Frederikshavn, Hedehusene, Lillerød, Fredericia, Greve, Struer, Sønderborg, Valby, Kolding, Nørresundby, Nykøbing Falster, Hillerød, Nyborg, Vanløse, Nakskov, Thisted, Virum, Charlottenlund, Randers, Vallensbæk, Frederiksberg, Odder, Skanderborg, Aalborg, Grenaa, Åbyhøj, Esbjerg, Farum, Kokkedal, Viborg, Glostrup, Nærum, Albertslund, Risskov, Søborg, Herning, Taastrup, Holbæk, Ringsted, Tårnby, Hørsholm, Haderslev, Varde, Brøndby, Rudersdal, Lystrup, Rønne, Silkeborg, Højbjerg, Værløse, Jyllinge, Haslev, Næstved, Rødovre, Aabenraa, Herlev, Hjørring, Køge, Allerød, Ølstykke, Middelfart, Hobro, Svendborg, Ishøj, Lyngby, Birkerød, Odense, og Roskilde, .\nAfhentning for solsejl trekantet er en mulighed i de fleste dele af landet: Jylland (Vestjylland, Midtjylland, Sønderjylland, Sydjylland, Østjylland, Syddanmark, Nordjylland), Fyn (Østfyn, Vestfyn, Sydfyn, Midtfyn, Nordfyn) og Sjælland (Falster, Østsjælland, Midtsjælland, Bornholm, Lolland, Hovedstaden, Vestsjælland, Amager, Nordsjælland, Sydsjælland).\nVed indkig i tallene står det tydeligt, at online shoppere mange gange søger efter fx solsejl trekantet online og solsejl trekantet tilbud. Foruden dette ser man jævnligt online shoppere kigge efter eksempelvis billig solsejl trekantet, solsejl trekantet priser samt køb solsejl trekantet, plus de kendte byggecentre som Stark, XL-Byg, Davidsen, Silvan, Bauhaus, Harald Nyborg, Jem og Fix, Bygma og 10-4.\nDen bedste pris på solsejl trekantet\nDet er jo ultra let for forbrugerne at søge sig frem til priser på billige solsejl trekantet online på diverse internet butikker i Danmark, og på grund af dette har langt de fleste online selskaber set sig tvunget til at sænke priserne på solsejl trekantet eftertrykkeligt, og ydermere love fragt uden betaling.\nTil gengæld kan det imidlertid vise sig profitabelt at kontrollere indtil flere internet handler efter tilbud og rabatter på solsejl trekantet online før du gennemfører din handel, sådan at man er sikret at få den mest billige pris. Se ikke blot på de udbredte byggekæder som Bauhaus, Bygma, Stark, Jem og Fix, Davidsen, 10-4, Harald Nyborg og Silvan.\nMan skal lige meget hvad ikke glemme, at når en internet virksomhed afsætter billige solsejl trekantet online for en pris der virker besynderligt overkommelig, bør det tit være et fingerpeg om en bedragerisk online webshop. Betalinger med kort er trods alt dækket ind under en lov, som assisterer dig imod snydagtige e-firmaer.\nGenerelt tilråder vi handler med kort eller MobilePay. Alternativt bør du drage fordel af et afdragstilbud som eksempelvis ViaBill, i tilfælde af at du higer efter at afdrage beløbet til solsejl trekantet af flere omgange. Dette tilbydes normalt i niche netbutikker, men sjældent de gængse byggekæder som eksempelvis Stark, Davidsen, Silvan, Bauhaus, XL-Byg, Jem og Fix, Bygma og Harald Nyborg.\nSes der på søgedata er det klart, at folk mange gange søger for eksempel køb solsejl trekantet og solsejl trekantet online. Foruden dette oplever man ofte internet shoppere søge efter bl.a. billig solsejl trekantet, solsejl trekantet priser samt solsejl trekantet tilbud.\nTrustpilot resulterer i aldeles ærlige genveje til at betragte ret mange andre brugeres kritik og derved er det smart, at du eksaminerer internet forretningens anmeldelser forinden du bestiller billige solsejl trekantet online.\nFacebook indebærer desuden de facto troværdige chancer for at få indtryk af internet forhandlerens troværdighed. Foruden det møder vi en række firmaer på nettet hvor man kan notere en anmeldelse af virksomhedens service, som ligeledes bør benyttes til at danne dig et indtryk af kundetilfredsheden.\nForinden nogen shopper billige solsejl trekantet online i en netshop kan man i virkeligheden overveje netshoppens forretningsvilkår, dog er det gerne et omfattende projekt, især ved de gængse byggecentre som Davidsen, Jem og Fix, Bygma, Stark, Silvan, 10-4, Bauhaus, XL-Byg og Harald Nyborg.\nAlternativet er at kontrollere om internet webshoppen er støttet af e-mærket, som bør være et fingerpeg om at e-shoppen adlyder gældende dansk lovgivning, foruden at virksomheden ofte føres tilsyn med af sagkyndige der mestrer de gældende vilkår.\nDette er en god mulighed for at blive assisteret, for så vidt du skulle få vanskeligheder i forbindelse med din shopping med solsejl trekantet. I øvrigt kan det være til hjælp at køberen er klar over de fundamentale forhold i forbindelse med købet af solsejl trekantet online, f.eks. den ombytningsrettighed hjemmesiden benytter.\nI relation til det er det desuden essesentielt, at man altid gemmer ens kvittering på e-mail, således man fremadrettet vil kunne påvise bestillingen af solsejl trekantet, uafhængig af om man shopper ved Harald Nyborg, 10-4, Bygma, Silvan, Bauhaus, XL-Byg, Stark, Davidsen eller Jem og Fix.


Tissot Ure | Unikke & Eksklusive Tissot Ure → Ballerup Guld\nTissot ure blev skabt af Charles Félicien og Charles-Emile Tissot, der var far og søn. Det ambitiøse og passioneret familieforetagende har siden år 1853 formået at overraske og imponere deres kunder med højkvalitets ure. Siden 1983 har de med stor succes fokuseret på at skabe ure, der indfanger en innovativ kreativ i balance med det traditionelle håndværk.\nI kollektion efter kollektion appellerer Tissot ure til alle mænd og kvinder, der ikke er interesseret i at gå på kompromis med hverken materialerne, detaljerne eller designet. Et Tissot ur har et eksklusivt og luksuriøst udtryk sammenholdt med unik design, der ikke er til sammenligning med andet. Derfor er urene med til at udtrykke den enkeltes personlighed og skabe et fortryllende helhedsindtryk.\nHos Ballerupguld finder du et bredt udvalg af de populære Tissot ure. Du vil med sikkerhed kunne finde et ur, der passer til dig og din vision.\nNormal pris 5.300,00 kr 4.505,00 kr Tilbud Udsolgt\nNormal pris 4.500,00 kr 3.825,00 kr Tilbud\nNormal pris 9.195,00 kr 7.815,75 kr Tilbud\nNormal pris 5.000,00 kr 4.250,00 kr Tilbud\nNormal pris 3.400,00 kr 2.890,00 kr Tilbud\nNormal pris 5.450,00 kr 4.632,50 kr Tilbud\nNormal pris 2.700,00 kr 2.295,00 kr Tilbud Udsolgt\nNormal pris 3.700,00 kr 3.145,00 kr Tilbud\nNormal pris 6.200,00 kr 5.270,00 kr Tilbud\nNormal pris 2.500,00 kr 2.125,00 kr Tilbud\nNormal pris 1.500,00 kr 1.275,00 kr Tilbud\nNormal pris 9.550,00 kr 8.117,50 kr Tilbud\nNormal pris 2.600,00 kr 2.210,00 kr Tilbud\nNormal pris 1.850,00 kr 1.572,50 kr Tilbud\nNormal pris 3.750,00 kr 3.187,50 kr Tilbud\nHistorien bag Tissot ure\nHåndværket bag fremstillingen af diverse armbåndsure og lommeure har en stor respekt og tradition tilknyttet. Det samme gør sig gældende ved Tissot ure, der fortsat den dag i dag fremstiller stilrene og kvalitetshøje ure til deres kunder. Deres lange og succesfulde eventyr går helt tilbage til år 1853. Grundlæggerne af det udbredte urmærke er Charles Félicien og Charles-Emile Tissot, der var far og søn. I den schweiziske by Le Locle voksede den store passion og de eksemplariske færdigheder inden for håndværket af de famøse Tissot ure i det imponerende familieforetagende.\nDet gik imidlertid ikke stille for sig med Tissot, der efter blot et år udgav deres første verdensur. Et klassisk lommeur, der var indbegrebet af den schweiziske kvalitet. Herefter udbredte og voksede Tissot sig til store dele af verden, der efterspurgte deres flotte designs og passion. Siden 1983 hvor en ny direktør tog over har to centrale fokuspunkter været innovation og nytænkning. Dette er skabt i fortsat stor interesse for at beholde deres rødder samt ære grundlæggernes vision om Tissot ure.\nVariation til mangfoldigheden\nTissot ure er altid skabt med en stor passion for det rigtige håndværk og de rigtige materialer. Dette skinner igennem kollektion efter kollektion, der henvender sig til både mænd og kvinder. Derudover skaber de flotte og stilrene designs de bedste forudsætninger for, at der er et ur for alle.\nKvalitet og design er ikke forbeholdt for de enkelte. Tværtimod er det varierende udvalg af ure i forskellige prislejer fra Tissot med til at sikre en høj kvalitet for alle, der ikke ønsker at gå på kompromis med deres ur. Hvad enten man leder efter et maskulinitet eller et klassisk udtryk, så vil dette kunne opfyldes med et Tissot ur. Ligeledes gør dette sig gældende ved deres uimodståelige udvalg af kvindeure, der er blevet repræsenteret af kvindelige ikoner gennem tiden med det luksuriøse og feminine udtryk.\nI valget af et tissot ur vil du opleve et ur, der passer til din personlighed og udstråling. Tissot ure har flotte detaljer og en høj grad af finesse, der ikke er til at sammenligne med andre. De spændende og anderledes urskiver og urremme vil drage stor nysgerrighed og forbløffelse med sig ved enhver, der måtte bære et Tissot ur.\nBalancen skaber forskellen\nI Tissots logo er der det famøse Swiss flag. Dette er anvendt som et klart og kommunikeret symbol på den schweiziske kvalitet. Gennem dette er der tilknyttet stor troværdighed såvel som forventninger, som Tissot formår at indfri gang efter gang. Derudover er deres slogan en central del af deres værdigrundlag “Innovators by tradition”. Den perfekte balance mellem innovative tiltag i både materialevalget og udformningen sammenholdt med det fortsatte fokus på håndværket.\nDette har samtidig skabt en international anerkendelse af de fortryllende ure. Blandt andet har Tissot været udnævnt som officiel tidtager ved en lang række store sportsbegivenheder. Dette var tilfældet i 2016, hvor de var tidtager ved Tour de France. Denne store ære har været med til at udbrede den dybe respekt og anerkendelse af brandets fantastiske produkter.


Hjælp dit barn med matematikken | Magasinetliv.dk\nHar du børn i den skolemodne alder? Og kæmper du nogle gange med at hjælpe dem med deres lektier?\nSå er der godt nyt: Den nye app Photomath hjælper dig nemlig med at løse opgaver. Og ikke bare på den måde, at de giver dig det rigtige svar - de viser dig også mellemregningerne, så du kan se, hvordan de er kommet frem til løsningen!\nApp'en er supernem at bruge: Du skal bare holde din telefons kamera hen over det regnestykke, du gerne vil have hjælp til - så bliver opgaven løst!\nPhotomath fås til iPhone her\nDen er ikke kommet til Android endnu, men den er på trapperne, lover udviklerne.\nDu kan se, hvor smart app'en er i denne film:


Albertemor: En glad sommerpige\nIndsendt af Albertemor kl. 15.24\nbetine 22. juli 2014 kl. 11.52\nDet er bare det fineste lille stykke - vi har også set det igen og igen sommer efter sommer - og selvfølgelig ekstra ekstra mange gange i år… Det er da det sødeste billede af Alberte og Tommelise - det er godtnok ikke min Vigga hun er fotograferet med, med derimod søde Augusta, som også spiller Tommelise… Vigga har nok været den lille pige med svovlstikkerne den dag :)\nAlbertemor 24. juli 2014 kl. 14.06\nÅhh hvor fint at de skiftes. Ja ALberte er faktisk afsted igen. Denne gang skulle de på Å fart - Noget med at nogle af figurerne også kommer derned.


Online-spil udfordrer Legos etik | Berlingske Business\nLogoet for verdens største legetøjsproducent, danske LEGO. Foto: THOMAS SAMSON\nDet kan være etisk problematisk at kræve penge fra børn på internettet. Det mener Legos øverste ledelse, som vil begrænse børns betaling for online-spil som »Lego Fusion«.\nBlot fordi man kan tjene penge på børns nysgerrighed og spilletrang, skal man ikke nødvendigvis gøre det. I hvert fald ikke, når det foregår på internettet.\nDet er holdningen hos Legos øverste ledelse, som har bedt sine ansatte være yderst forsigtige med at kræve penge fra børn, der spiller Legos stigende antal spil på computere, mobiltelefoner og tablets – såsom det nye »Lego Fusion«, der blev omtalt i Berlingske Business i går.\n»Betalingen skal ske inden for rimelige grænser,« skriver Legos ledelse i koncernens ansvarlighedsrapport for 2013.\nI rapporten har Lego for første gang dedikeret et helt afsnit til at beskrive det etiske dilemma, som ifølge Lego opstår, når man får mulighed for at kræve penge fra børn på internettet.\nNyt fusionsspil skal være gratis\n»Når der bygges bro mellem fysisk og digital leg opstår der behov for nye overvejelser og muligheder – og at der etableres en ansvarlig forretningsmodel for, hvordan man kan have tilkøbsmuligheder i et applikationsspil,« skriver ledelsen i ansvarlighedsrapporten.\nHeri bliver det også beskrevet, at der de seneste år har udviklet sig en indbringende forretningsmodel, som går ud på, man udbyder et gratis online-spil på en app, og herefter giver man brugerne mulighed for at købe ting i spillet, hvilket kan udvikle sig til en særdeles lukrativ forretning, hvis brugerne er blevet glade for spillet.\nAfsnittet i rapporten har ledelsen skrevet, efter at Lego har gjort sig sine egne erfaringer med online-spillet »Legends of Chima«, hvor Lego har indført betalingsmuligheder for de børn, som gerne vil opnå nogle helt særlige egenskaber i spillet.\nPå trods af, at flere forældre er blevet utilfredse med at skulle betale for særlige egenskaber i spillet, har Lego valgt at bevare denne løsning.\nMange penge at tjene på børn\nDog fastlår Legos ledelse i rapporten, at det er »vigtigt for os, at børn fuldt ud kan opleve spillet uden at skulle betale«.\nLegos ledelse har i første omgang valgt, at det ikke skal koste penge at spille det nye »Lego Fusion« online. Dog vil legetøjskoncernen ikke udelukke, at en form for tilkøbsydelse senere kan blive indført i spillet.\nAt man kan tjene store penge på spil, har andre været gode til at bevise. Eksempelvis har et svensk firma skabt spillet Minecraft ved hjælp af en meget simpel teknologi, og spillet indbringer ifølge de seneste tal mere end to millioner kroner dagligt.


Kalk + D-vitamin – Wellvita DK\nVedligehold knogler og tænder - hele livet.\nOgså godt for immunforsvaret\nVedligehold knogler og tænder\n30 µg D-vitamin pr. dag\nBilligt og godt tilskud\nKalk + D-vitamin\nWellvita Kalk + D-vitamin\nKalk og vitamin D bidrager til en normal muskelfunktion og til vedligeholdelse af normale knogler og tænder. Vitamin D bidrager desuden til immunforsvarets normale funktion. Indeholder kalk der suppleret med kostens indhold af kalk dækker behovet hos langt de fleste.\nMindstepris inkl. fragt 138,-\n0.77 kr/dag ved enkeltkøb\nAbonnementservice 180 tabletter/hver måned Spar 99 kr. pr. levering\nFørste levering, Intropris - spar 50% 0,-\nMindstepris inkl. fragt 39,-\nHerefter per levering 0,-\nKun 0.0 kr/dag ved abonnement\nHvorfor har vi behov for kalk og D-vitamin?\nStærke knogler og tænder kommer ikke af sig selv. Vi skal arbejde for det – hele livet. Derfor vælger mange at supplere deres kost med et dagligt tilskud af kalk og vitamin D.\nSolen er en effektiv kilde til D-vitamin, men det er de færreste, der har råd til at tage sydpå flere uger hver vinter. D-vitamin er et fornuftigt alternativ.\nDet er svært at sammensætte kosten i en travl hverdag, så man får nok kalk. Planerne falder til jorden, og madlavningen går for stærkt. I de perioder kan kosttilskud være en hjælp.\nVedligehold dine [col=#20BB8B/knogler, tænder og muskler] med Wellvitas Kalk + D-vitamin.\nVedligehold knogler og tænder hele livet\nStærke knogler og tænder er ikke noget, man er født med, men noget man bygger op gennem livet.\nKnoglevævet ændrer sig gennem hele livet. I starten bliver det opbygget, og senere sker der en nedbrydning af knoglevævet. Både som yngre og som ældre er det vigtigt at få dækket behovet for kalk og D-vitamin. Det sker via kosten – og for D-vitamins vedkommende også, når du opholder dig udendørs i solen om sommeren. Knoglernes indhold af calciumholdige mineraler falder langsomt efter 30-års-alderen - mest hos kvinder i en periode efter overgangsalderen. Man kan med fordel supplere med et dagligt tilskud af Kalk og D-vitamin for at vedligeholde knoglevævet.\nPrøv Kalk + D-vitamin\nDer er mange gode grunde …\nKalk får du fra fødevarer som mælk, ost, surmælksprodukter, mandler, spinat, grønkål, havregryn og små fisk, hvor benene også bliver spist.\nFor mange i en moderne familie eller for ældre kan det ofte være svært at sammensætte kosten i hverdagen, så man får tilstrækkeligt med kalk, hvorfor det kan være en god idé at tage et dagligt tilskud.\nDa det samtidig også er svært at få tilstrækkeligt med D-vitamin på vores breddegrader i den mørke tid, fordi vi får hovedparten gennem solen, kan det være en god idé at tage et dagligt kalktilskud suppleret med D-vitamin.\nWellvita Kalk + D-vitamin indeholder kalk, der suppleret med kostens indhold dækker behovet hos langt de fleste.\nMed 30 mikrogram D-vitamin og 250 milligram kalk bidrager produktet til, at du får dækket dit daglige behov for to vigtige næringsstoffer, så du kan vedligeholde dine knogler og tænder gennem hele livet.\nHvem har behov for kalk og D-vitamin?\nMange kan have behov for et tilskud af kalk og D-vitamin. Nogle har imidlertid et særligt behov:\n- Børn og unge i vækst\n- Spinkle personer (BMI < 19)\n- Kvinder efter overgangsalderen\n- Ældre over 70 år - især plejehjemsbeboere\n- Mørklødede personer og personer der går tildækket, uanset alder\n- Folk, der kun kommer lidt ud i solen\nHører du til en af disse grupper, kan det være en idé at tage et dagligt kalktilskud suppleret med D-vitamin.\nKalk + D-vitamin-tabletten kan synkes sammen med et glas vand\nKalk + D-vitamin - kosttilskud - 180 tabletter / 148 g\nWellvita Kalk + D-vitamin indeholder kalk, der suppleret med kostens indhold af kalk dækker behovet hos langt de fleste. Produktet består af 30 mikrogram vitamin D og 250 milligram kalk, som medvirker til, at du får dækket dit daglige behov for to vigtige næringsstoffer. Kalk og vitamin D bidrager til en normal muskelfunktion samt til vedligeholdelse af normale knogler og tænder. Vitamin D bidrager desuden til en normal optagelse/udnyttelse af calcium og phosphor og til et normalt calciumindhold i blodet. Endelig bidrager vitamin D til immunforsvarets normale funktion.\nAnbefalet dagsdosis: 1 tablet daglig.\nIndhold pr. dagsdosis 1 tbl. % RI*\n*% af referenceindtag voksne samt børn 11 år og derover.\nCalciumcarbonat, fyldemidler (mikrokrystallinsk cellulose, magnesiumsalte af fedtsyrer, siliciumdioxid), Cholecalciferol (vitamin D), overfladebehandlingsmiddel: hydroxypropylmethylcellulose og fugtighedsbevarende middel: glycerol.